Letter of Pausanias Concerning a Recruit
Material: papyrus
Place: Oxyrhynchites
Categories: Brief (privat)
Pausanias an Herakleides
Bericht über Schwierigkeiten bei der Rekrutierung des Sohnes
Παυσσανίας Ἡρακλείδῃ τῶι ἀδελφῶι χαίρειν. 
οἴομαι τὸν ἀδελφὸν Σαραπάμμωνα μεταδεδωκέναι ὑμεῖν 
διʼ ἣν αἰτίαν κατῆλθον εἰς Ἀλεξάνδρειαν, φθάνω δὲ ὑμεῖν 
πρότερον γεγραφηκὼς περὶ τοῦ μεικροῦ Παυσανίου 
ὡς εἰς λεγιῶνα στρατευσαμενον. ὡς οὖν ἐβουλήθη μη
κέτι εἰς λεγιῶναν ἀλλὰ εἰς εἶλαν, μαθὼν ἀναγκαίως ἔσχον 
πρὸς αὐτὸν καταντῆσαι, καίτοι μὴ βουλόμενος. δεηθεὶς 
οὖν πολλὰ ὑπὸ τῆς μητρὸς αὐτοῦ καὶ τῆς ἀδελφῆς εἰς Κό
πτον αὐτὸν μετενεγκεῖν, κατελθὼν εἰς Ἀλεξάνδρειαν 
πολλαῖς ἀφορμαῖς ἐχρησάμην ἄχρι οὗ  μετενέχθη 
εἰς τὴν ἐν Κόπτῳ εἶλαν. ἐπιθυμῶν οὖν πρὸς ὑμᾶς 
τῷ ἀναπλόῳ καταντῆσαι περιεκλείσθημεν ἀπὸ τοῦ 
δοθέντος [τῷ παι]δίῳ ὑπὸ τοῦ λαμπροτάτου ἡγεμόνος 
κομεάτ[ου,] κ[αὶ δ]ι[ὰ τ]αύτην τὴν αἰτίαν οὐκ εἴσχυσα πρὸς 
ὑ[μ]ᾶς [κ]αταντῆσαι. θεῶν οὖν βουλομένων πρὸς τὴν 
[ἑορ]τὴν [τῶ]ν Ἀμεσυσίων πειράσομαι πρὸς ὑμᾶς γενέ
[σθ]αι. μ[ελη]σάτ[ω] σοι οὖν, ἄδελφε, περὶ τοῦ γράμματος τῆς 
[ὑ]ποθήκ[ης ὥ]στε αὐτὸ ἀπαρτισθῆναι καθὼς ἔθος ἐστίν.
παρακαλῶ οὖ[ν,] ἄδελφε, γράψαι μοι περὶ τῆς ὑμῶν σω
[τ]ηρίας, ἐπεὶ ἤκουσα ἐν τῇ Ἀντινόου ὅτι παρʼ ὑμεῖν λοιμὸς 
[ἐγ]ένετο. μὴ οὖν ἀμελήσῃς, ἵνα κἀγὼ περὶ ὑμῶν εὐθυ
μότερον διάξω.
ἀσπάζου πολλὰ τὴν κυρίαν μου μητέρα καὶ [τὴν ἀδελ]
φήν μου καὶ τὰ ἀβάσκαντα ἡμῶν παιδ[ία].[ ἀσπά]ζε
ται ὑμᾶς Παυσανίας. ἐρρῶσθαί [σ]ε [εὔχ] πανο[ικ]εί.
εἰς Ὀξυρυγχείτην Ἡρακλ[ε]ί[δῃ ]...δ.μν.. 
π Παυσανίου ἀδελφοῦ.